קורח הטייקון
קורח הטייקון; בלעה אותו האדמה; נעלם עם כל ההון; שעשה ביושר ושעשה במרמה; קורח הטייקון; בלעה אותו האדמה; היה כלא היה; ומיד התחילה המהומה; השאיר חובות עתק; השוק כולו שוקשק; האשראי נחנק והבנק התמוטט; חברות נפלו ; עסקים ננעלו; וגם הדולר טס והוא לא נוחת; קורח הטייקון; בלעה אותו האדמה; נעלם עם כל ההון; שעשה ביושר ושעשה במרמה; הארץ רעשה; הממשלה גיבשה; התקשורת דרשה איזה ראש מייד; משקיעים ברחו; וברחובות התייפחו; המון פושטי רגל המון פושטי יד; קורח הטייקון; נעלם לו עם כל עדתו; ואיתם כל ההון ; שעשו לביתם והוא עשה לביתו; וכל העם בכו; כי הפנסיות הלכו; ואנחנו עם קרחת פה  בשמש המדבר  ; כיסים מלאים אוויר; קורח השאיר; האדמה חרוכה ומה יהיה מחר; אז הדוד משה אמר ; כי זה עונשו המר; של הקורא תיגר על שלטון האל; האמונה בהון; תוליך לאבדון; רק הון של אמונה יביא את הגואל; קורח הטייקון; מכר אותנו, איך מכר; ולנו מה נשאר; עוד ארבעים שנה במדבר; 